# VONKK 227

***’n Skare mense volg vir Jesus***

1.

’n Skare mense volg vir Jesus teen die berghang op.

Die wondertekens van die Heer het hulle aangelok.

Hul was al moeg en honger, maar so bang om iets te mis.

Hul wou nie t’rugdraai voor hul weet wie Jesus werklik is.

Vir sy dissipels vra Hy toe om brode te gaan koop,

bewus van wat Hy nou gaan doen, en van hul skrale hoop.

Hy gee aan hulle toe die opdrag: “Laat die mense sit.”

Die seuntjie bring sy pakkie kos en daarvoor word gebid.

***Refrein:***

**Twee vissies en die vyf garsbroodjies van die seuntjie klein,**

**dit het die Heer geneem, gebid, en almal het gekry.**

**So wil Hy dat ons elke dag uit sy hand sal leef,**

**sy lof met blydskap vrolik sing,**

**aan Hom ons hulde bring.**

2.

Aan elke mens daar op die berg word brood en vis gedeel.

Twaalf mandjies vol van oorskietkos, soveel was dit te veel.

Die wonderteken daardie dag het mense toe laat sien,

dat Jesus Heer en Koning is en dat hul Hom moet dien.

***Refrein:***

**Twee vissies en die vyf garsbroodjies van die seuntjie klein,**

**dit het die Heer geneem, gebid, en almal het gekry.**

**So wil Hy dat ons elke dag uit sy hand sal leef,**

**sy lof met blydskap vrolik sing,**

**aan Hom ons hulde bring.**

*Matteus 14:13 –21*

Teks: *Twee vissies en vyf brode –* Cecilia van Tonder 2012 ©

Musiek: PIETER – Cecilia van Tonder 2012 ©

© 2012 VONKK-Uitgewers (admin Bybel-Media)

**RUBRIEK: Kinderlied – God se sorg / Kindwees**